Gerb**РЕПУБЛИКА БЪЛГАРИЯ**

**Министерство на регионалното развитите и благоустройството**

Проект

**НАРЕДБА**

**за изменение и допълнение на Наредба № 3 от 31 юли 2003г. за съставяне на актове и протоколи по време на строителството**

*(Обн. ДВ. бр.72 от 15 Август 2003г., изм. и доп., бр. 37 от 4 май 2004г., в сила от 5 ноември 2004г., бр. 29 от 7 април 2006г., изм. и доп. ДВ. бр.98 от 11 Декември 2012г.)*

**§1.** В чл.2, ал.2 се правят следните изменения и допълнения:

1. В т.1 след думите „образци № 2 (2а), 3, 4, 5“ се поставя запетая и се добавя „6“.

1. Точка 3 се изменя така:

„3. За строежите от шеста категория по чл.147, ал.1, т.1, 4, 5 и 7 от ЗУТ, когато се разполагат по регулационните линии (границите на поземлените имоти) – раздел II „Определяне на строителна линия и ниво на строежа“ на образец № 2.“.

**§2.** В чл.3, ал.2, т.3 думите „по чл.216, ал.5“ се заменят с „по чл.216, ал.6“.

**§3.** В чл.5, ал.7, т.2 думата „техническо“ се заличава.

**§4.** В чл.6, ал.2 думите „протоколи и“ се заличават.

**§5.** В чл.7, ал.3, т.4 думата „РДНСК“ се заменя с „регионалните структури на ДНСК“.

**§6.** В чл.8, ал.2, изречение второ след думата „възложителя“ се поставя запетая и се добавя „водещия проектант“.

**§7.** В чл.10, ал.2 след думите „издала разрешението за строеж“ точката се заменя със запетая, а думите „Препис от протокола се съхранява от възложителя или от лицето, упражняващо строителен надзор“ се заличават.

**§8.** В приложение № 1 към чл.7, ал.3, т.1 думата „Топлотехническа“ се заменя с „Енергийна“.

**§9.** В т.3 на Забележки от приложение № 2 към чл.7, ал.3, т.2 думите „по чл.147, ал.1, т.1, 3, 5, 7 и 8 ЗУТ“ се заменят с „по чл.147, ал.1, т.1, 4, 5 и 7 ЗУТ“ и след думите „се разполагат по“ се добавят думите „регулационните линии и/или“.

**§10.** В т.3 от приложение № 4 към чл.7, ал.3, т.4 след думата „лиценз“ се поставя наклонена черта и се добавя думата „удостоверение“.

**§11.** В приложение №8 към чл.7, ал.3, т.8 навсякъде думите „със съществените изисквания към строежите“ се заменят със „с изискванията по чл.169а, ал.1 ЗУТ“.

**§12.** В буква „е“ от приложение №9 към чл.7, ал.3, т.9 думите „със съществените изисквания към строежите“ се заменят със „с изискванията по чл.169а, ал.1 ЗУТ“.

**§13.** В приложение №14 към чл.7, ал.3, т.14 думите „декларации за съответствие“ се заменят с „декларации за експлоатационни показатели/декларации за характеристиките на строителния продукт“.

**§14.** В приложение №15 към чл.7, ал.3, т.15 думите „декларации за съответствие“ се заменят с „декларации за експлоатационни показатели/декларации за характеристиките на строителния продукт“.

**§15.** В приложение №16 към чл.7, ал.3, т.16 думите „декларации за съответствие“ се заменят с „декларации за експлоатационни показатели/декларации за характеристиките на строителния продукт“.

**§16.** Параграф5 от заключителните разпоредби се отменя.

**Допълнителни разпоредби**

**§17.** Навсякъдев наредбата думите „чл.169, ал.1-3 ЗУТ“ се заменят с „чл.169, ал.1 и 3 ЗУТ“.

**Преходни и заключителни разпоредби**

**§18.** Наредбата се издава на основание чл.169, ал.4 и §18, ал.1 ЗУТ.

**§19.** Наредбата влиза в сила от деня на обнародването й в „Държавен вестник“.

**МИНИСТЪР:**

**ЛИЛЯНА ПАВЛОВА**